Ambagsengel: Van moeggesukkel tot klaargesukkel | Maroela Media
Moeggesukkel fokus veral op bemagtiging en gee ook opleiding in verskillende rigtings sodat nuwe vaardighede aangeleer kan word.. Foto: Verskaf
Jacques Papenfus, stigter van Moeggesukkel, is só iemand. Ná Jacques sy ouers, twee broers en suster in ŉ motorongeluk verloor het, het hy hom op die ouderdom van 18 aan dwelms oorgegee. Hy was vir agt jaar in dié leefstyl vasgeketting.
Vandag is hy reeds nege jaar “skoon” en help nou ander wat ook sukkel met verslawing en armoede. Maroela Media het vroeër berig oor die werk wat Moeggesukkel verrig.
“Baie mense word vasgevang in die greep van drank en dwelms as gevolg van iets wat gebeur het in hul jong dae of dinge wat hulle nie kan verwerk nie,” sê Jacques.
Moeggesukkel fokus veral op bemagtiging en gee ook opleiding in verskillende rigtings sodat nuwe vaardighede aangeleer kan word. Juis daarom het Jacques en sy span dit goedgedink om ŉ meganiese en duikklop-werkswinkel, naamlik MGS Auto, te begin sodat tegniese opleiding verskaf kan word en mense ambagte aanleer in duikklop- en meganiese herstelwerk asook die versiening van voertuie.
“Ons gebruik die verlore energie van mense wat op moedverloor se vlakte is en leer hulle nuwe vaardighede aan. Ons het top-ambagsmanne wat opleiding gee en dit werk baie goed.
Hierdie inisiatief was so suksesvol dat MGS Auto nou van perseel moet verander om meer mense te kan oplei.
“Die leerlinge het nou al ontwikkel tot volwaardige vakmanne wat diens van ŉ hoë gehalte teen ŉ billike prys aan die publiek lewer. Die eerste Moeggesukkel-perseel het eenvoudig uit sy nate gegroei.”
Jacques is baie beskeie oor die talle mense wat al gehelp is en hoeveel lewens al geraak is deur sy inisiatief.
“Die Here het my heelgemaak, en nou is ek maar net ŉ nederige persoon wat ander mense probeer help.”
Besoek MSG Auto se nuwe perseel by Dirk Smit Industrial Park 28, Jakarandastraat, Hennopspark, Centurion, of gaan maak ŉ draai op Moeggesukkel se webwerf of Facebook-blad.
Luister na die podsending vir die volledige onderhoud met Jacques.
Ek het my motor by hulle laat herstel. Ek was baie tevrede met hulle diens. Ek wens hulle net die beste toe.
Pssst · 2 jaar gelede
ANOM · 2 jaar gelede
Ek bid elke dag van my lewe dat iemand soos Jacques oor my boetie se lewe kan loop. Ongelukkig het omstandigehede sy lewe drasties verander. Dankie Jacques vir jou verandering in die sameleweing en dat jy soveel terug sit. Ek hoop ek kan ook eendag so iets op die been bring wat n betekenis het.
Olivier stoetery · 2 jaar gelede
Welgedaan meneer! Mag jy n voorbeeld vir ons almal wees om n hulpende hand uit te reik na ons naaste en ons land and volk te help opbou een persoon op n slag. Maroela jul kan gerus meer sulke berigte plaas! Welgedaan en mag jul van krag tot krag groei want wat die land nodig het is vaardighede….papiere beteken maar eintlik niks as jy nie die werk kan doen nie en dit sien ons in vandag se regering al te goed!
Antoinet · 2 jaar gelede
Ek kan net dink hoeveel geduld en omgee in elke persoon en projek gesit word. Dit wil gedoen wees!! Ek dink meer mense moet van Moeggesukkel weet. Sal dit nie fantasties wees as daar nog sulke plekke in meer dorpe op gebring kan word nie!
Esme van Dyk · 2 jaar gelede
Uitstekende diens ontvang teen billike pryse. Beveel hul ten sterkste aan. Dankie Jacques en span. God seen jul!